
Bevezetés, célkitűzés: A gyulladásos bélbetegség (IDB) (colitis ulcerosa, Crohn-betegség (CD)) patomechanizmusában központi szerepet játszik a tumor necrosis factor alpha (TNF α). Ennek jelentőségét emeli ki az IBD-s betegek kezelésére bevezetett anti-TNF α terápia egyre nagyobb térhódítása is. Jelen vizsgálatainkban az célul tűztük ki a TNF α által az IBD-ben aktiválódó jelátviteli utak vizsgálatát.
Beteganyag, módszer: A SMAD 2/3 foszforilációt Western-blot módszerrel vizsgáltuk CD-s gyermekek mikroszkóposan gyulladt, valamint nem-gyulladt nyálkahártyájában, egészséges kontrollokkal összehasonlítva. A SMAD 2/3 foszforilált formájának szöveti lokalizációját immunfluoreszcens festési eljárással vizsgáltuk. Továbbá HT-29 sejtvonalon, áramlási citométerrel vizsgáltuk a TNF α kezelés SMAD 2/3 foszforliációjára kifejtett hatását. 

Eredmények: A SMAD 3 foszforilációja fokozódott a Crohn-beteg gyermekek gyulladt nyálkahártyájában a kontrollokhoz, valamint a nem-gyulladt bélnyálkahártyájú CD betegek mintáihoz viszonyítva. A SMAD2 foszforilációja hasonló volt a gyulladt és nem-gyulladt nyálkahártyájú CD-s gyerekek, valamint a kontrollok gyerekek bélnyárkahártya mintáiban. A A SMAD 2/3 fokozott foszforilációa az enterocitákra korlátozódott. TNF α-val kezelt HT-29 sejtek SMAD 2/3 foszforilációja fokozottabbnak bizonyult a kontroll csoporthoz képest.
Következtetés: Vizsgálataink szerint a TNF α részt vehet CD-s bélmucosa SMAD 3 aktivációjának növelésében. Mivel a SMAD 3 alapvető fontosságú különböző szervek fibrózisában, ezért eredményeinkből arra is következtethetünk, hogy a SMAD 3 a CD során bekövetkező fibrózisban is kiemelt szerepet játszhat.

